29/11/2016 | Administración LocalMunicipal
A Pobra do Caramiñal
Aprobación definitiva da Ordenanza reguladora das axudas de emerxencia social

O Pleno do Concello da Pobra do Caramiñal, en sesión ordinaria celebrada o día 28 de abril de 2016, aprobou inicialmente as “Bases reguladoras de axudas de emerxencia social, o que se someteu a información pública polo prazo de 30 días hábiles para a presentación de eventuais reclamacións e suxestións. Publicada con data 9 de maio de 2016 no Boletín Oficial da Provincia, e transcorrido o prazo de trinta días hábiles sen que se presentasen reclamacións considérase aprobada definitivamente. Publícase a continuación o texto íntegro da citada ordenanza reguladora. EXPOSICIÓN DE MOTIVOS Na última década a sociedade experimentou un grave deterioro no seu nivel de benestar como consecuencia da grave crise económica, da falla do emprego e do deterioro das condicións laborais, da perda de capacidade adquisitiva incluso das persoas que traballan, do deterioro no estado de saúde e nas condicións de acceso ao sistema sanitario, das limitacións e retrasos na tramitacións de prestacións periódicas que garantan á cidadanía a cobertura das necesidades básicas. houbo un empobrecemento en xeral do país. O papel que xogan os concellos neste contexto variou tamén de forma notable por dous motivos principais. Por un lado é a única administración que ten a capacidade de flexibilizar a súa actuación para dar unha resposta rápida e urxente ás necesidades da súa poboación, evolucionando nos últimos anos cara a atencións mais asistenciais dirixidas a apoiar á poboación na cobertura das súas necesidades básicas. Por outra banda, o cambio no marco lexislativo limita ás funcións dos servizos sociais comunitarios, pretendendo reducir o seu enfoque a esta liña asistencialista que, sendo necesaria, non pode ser a única para poder desenvolver uns servizos sociais dirixidos a resolver problemas urxentes pero, á vez, orientados a buscar solucións e alternativas de futuro garantindo a igualdade e a xustiza social, nun marco de normalidade e de inclusión. A día de hoxe, a situación dos servizos sociais comunitarios segue pendente de resolverse de forma estable, atopándonos nun período de transición normativa, que deixa numerosas dúbidas e incertezas. Non obstante, dende os Servizos Sociais Comunitarios e, en concreto, dende o Concello da Pobra do Caramiñal, temos a responsabilidade de traballar e organizar os nosos recursos cunha perspectiva máis ampla e a longo prazo. É por iso que existe a necesidade de formular un regulamento de medidas contra a exclusión social, dándolle un enfoque en positivo “pola inclusión”, reformando e adaptando as medidas que hai na actualidade ao novo contexto socioeconómico que hai no país e potenciando e incrementando todas estas medidas necesarias para unha maior e necesaria cohesión social. Ademáis, deixa a porta aberta a novas medidas que se poidan ir engadindo dende servizos sociais. No marco lexislativo xeral e no específico dos servizos sociais existen numerosas referencias que confiren aos concellos a potestade para establecer e regular este tipo de recursos. As principais referencias neste sentido podemos atopalas nas seguintes normativas:  Lei 27/2013 de racionalización e sostenibilidade da Administración Local, artigo 9, no que modifica os seguintes artigos da Lei 7/85, do 2 de abril, reguladoras das bases do réxime local: – Artigo 25, quedando da seguinte forma o artigo 25.2. e) “O municipio exercerá, en todo caso como competencias propias, nos termos da lexislación do Estado e das comunidades autónomas, nas seguintes materias:. e) “avaliación e información de situacións de necesidade social e a atención inmediata a persoas en situación o risco de exclusión social” -Artigo 26, quedando da seguinte forma o artigo 26.1. c:“Os municipios deberán prestar, en todo caso, os servizos seguintes:.  Lei 13/2008, do 3 de decembro, de servizos sociais de Galicia: onde recolle competencias, funcións y actuacións previstas no marco da lei dende os servizos sociais comunitarios.  Decreto 99/2012, do 16 de marzo, polo que se regulan os servizos sociais comunitarios e o seu financiamento: amplía o recollido na lei de servizos sociais no que aos servizos sociais comunitarios se refire.1.- Constitúe o obxecto desta ordenanza a regulación das axudas municipais de emerxencia social destinadas a persoas ou familias empadroadas e residentes no Concello da Pobra do Caramiñal. Enténdese por axudas de emerxencia social ao conxunto de axudas e prestacións económicas destinadas a paliar ou resolver, por si mesmas ou complementariamente con outros recursos e prestacións, situacións transitorias de necesidade, garantir mínimos de subsistencia, reforzar procesos de integración familiar e inclusión social e previr situacións de exclusión social.2.- A finalidade das axudas de emerxencia social é dar resposta inmediata a situacións puntuais de necesidade, xeradas por situacións de emerxencia individual ou familiar derivadas de gastos específicos de carácter básico (alimentación, vestido, vivenda, uso básico da vivenda e equipamento da mesma, menciñas, tratamentos (p. e. gafas ), aloxamento alternativo, desprazamentos de urxencia, actuacións extraordinarias no domicilio cando exista risco sanitario, enterramentos.) As axudas de Emerxencia Social Municipais, de ser o caso, formarán parte dun proxecto de intervención social encamiñado a superar a situación de necesidade plantexada. Distínguense dentro das axudas de Emerxencia Social dúas modalidades: a) Axudas de pago único: son de carácter transitorio e motivado por causas excepcionais, de carácter puntual, urxente e debidamente xustificadas. Este apartado inclúe: - Falta de cobertura mínima das necesidades básicas de carácter persoal (alimentación, vestido) e débedas ocasionadas por este mesmo concepto. - Débedas adquiridas por pagos de aluguer, hipoteca, fianza, cotas comunitarias ordinarias e aquelas que por valoración técnica se estimen necesarias no referente ao mantemento e conservación da vivenda. - Débedas adquiridas por pagos de gastos ocasionados por motivo do uso básico da vivenda habitual: auga, luz e gas. - Falta de capacidade económica para a adquisición de equipamento básico para o fogar: mobiliario e/ ou electrodomésticos de primeira necesidade. - Falta de capacidade económica para a adquisición de medicinas e débedas ocasionadas por este mesmo concepto, na porcentaxe non cuberta polo sistema público sanitario. - Falta de capacidade económica para o pago dun aloxamento alternativo (hostal, pensión.) cando sexa imposible a permanencia da persoa no seu domicilio habitual por situación de catástrofe, e/ou situación persoal, familiar, sanitaria ou social. - Falta de capacidade económica para afrontar os gastos para levar a cabo desenvolvemento do proxecto de intervención social realizado coa persoa ou unidade familiar beneficiaria, incluíndo os desprazamentos encamiñados a reinserción social ou laboral ou por motivos académicos formativos. - Outros gastos excepcionais derivados da cobertura de necesidades non recollidos nos anteriores apartados ou por outro tipo de prestación ou axuda, e previa valoración da Traballadora Social, tales como desprazamento de urxencia, limpeza extraordinaria en domicilio cando exista un risco sanitario, enterramentos, etc. Tamén calquera outra situación que, ao xuízo do persoal técnico do Departamento de Servizos Socias, poida encadrarse no obxecto desta prestación. b) Axudas de carácter periódico para a cobertura de necesidades básicas (alimentación, vestido e gastos farmacéuticos, p. e.): terán unha duración e periodicidade determinadas que serán fixadas na resolución de concesión, a proposta da traballadora social atendendo seguimento e evolución de cada caso. Poderán ser beneficiarios destas axudas as persoas ou unidades familiares de convivencia empadroadas e residentes no Concello da Pobra do Caramiñal, cun estado de necesidade recoñecido polos Servizos Sociais Comunitarios no momento da solicitude e sempre que cumpran cos requisitos esixidos para a súa concesión. Enténdese por “unidade familiar de convivencia” ao conxunto de persoas que convivan no mesmo marco físico unidos por lazos de consanguinidade ou afinidade. a) Ser maior de idade ou menor emancipado/a con fillos/as a cargo. b) Estar empadroado/a e residir no termo municipal da Pobra do Caramiñal cunha antelación mínima de 6 meses á data da solicitude. Deste período mínimo están exentos: · Os/as solicitantes que acrediten unha situación de emigrante retornado. · Persoas acollidas en aloxamentos institucionais. · Aqueles supostos distintos dos anteriores que, de modo xustificado, sexan informados favorablemente pola traballadora social de servizos sociais comunitarios. c) Non ter concedidas axudas polo mesmo concepto por parte doutro organismo, entidade ou Administración Pública que cubran a totalidade da necesidade pola que se solicita a prestación. d) Non ter solicitado ningún outro membro da unidade familiar de convivencia unha axuda económica de Emerxencia Social Municipal para a mesma finalidade, nos últimos doce meses, agás en casos excepcionais nos que a necesidade sobrevida requira atención urxente e inmediata. e) Carecer de medios económicos para facer fronte á necesidade de urxencia, de acordo cos baremos do Artigo 6. f) Atoparse en situación de necesidade avaliada favorablemente pola traballadora social de servizos sociais comunitarios. Polo que respecta ás axudas de emerxencia considerase que non se dispón de ingresos suficientes para atender, total ou parcialmente, os gastos específicos de carácter básico cando os recursos económicos mensuais, unha vez descontados os gastos procedentes da vivenda habitual (préstamo hipotecario ou aluguer) ata un máximo de 300 euros mensuais, non sexan superiores ás porcentaxes o IPREM mensual que se indican: · O 75% do importe do IPREM por unidade familiar de 1 membro. · O 85% do importe do IPREM por unidade familiar de 2 membros. · O 95% do importe do IPREM por unidade familiar de 3 membros. · O 105% do importe do IPREM por unidade familiar de 4 membros. · O 115% do importe do IPREM por unidade familiar de 5 membros. · A partir de unidades familiares de 6 membros, incrementarase o límite económico no 10% do IPREM por cada membro de acordo coa seguinte progresión: unidade familiar de 6 membros: 125 % do IMPREM; unidade familiar de 7 membros: 135% do IPREM; e así sucesivamente. Os recurso económicos medios calcularanse de conformidade coas seguintes regras: a) O total de ingresos que reciba no mes anterior á formulación da solicitude o/a solicitante e as persoas que constitúan a unidade de convivencia en concepto de salarios, rendas, pensións, retribucións, prestacións, axudas, subsidios ou calquera outra. En relación aos ingresos derivados e capital mobiliario terase en conta a Declaración da Renda do último exercicio. En caso de haber variacións estas deberán estar debidamente xustificadas. b) Valoraranse como recursos económicos para a concesión de axudas os bens mobles e inmobles sobre os que se posúan dereitos de propiedade, usufruto, ou calquera outro, que polas súas características, valoración, posibilidade de explotación ou venda, indiquen a existencia de medios económicos da unidade de convivencia, exceptuando a vivenda habitual.1.- A contía máxima das axudas de emerxencia social será a seguinte: a) Axudas de pago único: ata un máximo do 300 % do IPREM mensual. b) Axudas de carácter periódico: ata un máximo do 35% do IPREM mensual.2.- O contido das axudas en concepto de necesidades básicas é pechado e limítase aos produtos recollidos no documento que facilitará a Traballadora Social, agás naquelas situacións nas por prescrición médica ou por razóns doutra natureza debidamente xustificadas e acreditadas, a axuda de alimentos sexa adaptada pola entidade que os subministre, seguindo as instrucións da Traballadora Social de servizos sociais comunitarios.3.- A concesión das axudas en concepto de necesidades básicas será por un período máximo de seis meses, determinando de xeito motivado traballadora social a súa duración concreta. De xeito extraordinario, a duración das axudas poderase prorrogar ata un máximo de tres meses, sempre e cando concorran circunstancias excepcionais aprezadas pola traballadora social de servizos sociais comunitarios.1.- De conformidade co disposto na Lei 9/2007 de 13 de xuño Xeral de Subvencións de Galicia, as subvencións previstas nesta ordenanza outorgaranse directamente, unha vez acreditada a concorrencia dos requisitos regulamentarios.2.- O procedemento iníciase mediante solicitude dirixida ao Concello, axustada ao modelo ANEXO I, acompañada da documentación prevista no artigo 9.1.- A documentación requirida para tramitar a solicitude de axuda de emerxencia social é a seguinte: a) Fotocopia do DNI, NIE ou pasaporte de tódolos membros da unidade familiar de convivencia maiores de 18 anos. b) Fotocopia do Libro de Familia, se é o caso. c) Compromiso de destinar a axuda á finalidade para a que é concedida, segundo o modelo detallado no ANEXO II. d) Declaración de axudas recibidas polos mesmos conceptos, segundo o modelo do ANEXO III. e) No caso de persoas con discapacidade ou enfermidade, deberán aportar o certificado do grao de discapacidade ou informes do Sistema Público de Saúde, onde se acredite a enfermidade invalidante. f) No caso de situación de maltrato ou violencia doméstica, deberá presentar a denuncia ou documento acreditativo. g) No caso de separación ou divorcio, deberá presentar documentación acreditativa da situación, e de ser o caso, de pensións alimenticias e compensatorias. h) Xustificantes de gastos de vivenda: fotocopia do contrato de aluguer, xustificante acreditativo dos gastos de mantemento da vivenda pendente de pago e presuposto de material e calquera outro equipamento obxecto de subvención que se demostre necesario e documentación relativa á pago de hipoteca. i) No caso de débeda contraída co propietario da vivenda, declaración do mesmo que así o acredite; e no caso de vivenda compartida ou pensións, declaración do propietario do custo por habitación ou contrato de habitación. j) No caso de solicitar axuda para tratamento farmacolóxico, deberá aportar receita médica do Sergas e documentación acreditativa da farmacia do custo do produto. k) Xustificantes de ingresos da unidade familiar de convivencia: - Fotocopia da última declaración do IRPF de tódolos membros maiores de 18 anos da unidade familiar de convivencia, e no caso de non ter que presentala certificación negativa de IRPF. - No caso de persoas en situación de desemprego, copia da súa tarxeta de demandante de emprego e certificado de prestacións de desemprego e no seu defecto, certificado negativo emitido polo INEM (SEPI). - Certificado de Vida Laboral da Seguridade Social. - Copia da última nómina das persoas que se atopen desempeñando actividade laboral remunerada regular e copia do contrato de traballo. - Certificado de pensionista emitido polo organismo competente, para as persoas beneficiarias dalgún tipo de prestación do sistema, e en caso contrario certificación negativa ao respecto, das persoas maiores de 18 anos da unidade familiar de convivencia. - Autorización para a comprobación de datos bancarios. l) Copia ou certificación bancaria onde o solicitante conste como titular dun número de conta cando sexa necesario. m) Orzamento que vai ser obxecto de solicitude. n) Outros documentos específicos segundo as circunstancias de necesidade e calquera outra documentación que para a correcta valoración da solicitude se lle poida requirir durante a tramitación.2.- Polos Servizos Sociais municipais recabarase dos departamentos municipais competentes a información relativa a: - Empadroamento do solicitante cunha antigüidade mínima de seis meses anteriores á formulación da solicitude (excepto casos especiais sinalados). - Certificado de convivencia do solicitante. - Certificado de bens urbanos, rústicos, IAE, titularidade de vehículos, así como Declaración Xurada de posesións de Bens Urbanos, Rústicos, IAE, Titularidade de vehículos a nome de tódalas persoas maiores de 18 anos da unidade familiar de convivencia.1.- A solicitude, acompañada da documentación acreditativa presentarase no Rexistro Xeral do Concello para o seu traslado ao Departamento de Servizos Sociais Comunitarios. O prazo de presentación de solicitudes permanecerá aberto durante todo o ano.2.- O traballador dos Servizos Sociais comunitarios recadará os datos indicados no apdo.2 do artigo anterior e procederá a comprobar as circunstancias socioeconómicas do interesado e da unidade familiar de convivencia, elaborando un informe social que conterá unha proposta sobre a procedencia de conceder ou denegar a axuda solicitada.1.- Unha vez instruído o o expediente, previa a súa fiscalización pola Intervención, elevarase ao órgano municipal competente a proposta de concesión ou denegación, segundo corresponda, para que se emita a resolución correspondente. En todo caso a axuda concederase en función do crédito orzamentario dispoñible nos orzamentos de cada ano.2.- A resolución de concesión da axuda pronunciarase sobre os seguintes extremos: · Identificación do solicitante. · Concepto para o que se concede a axuda. · Contía da axuda. · Duración máxima da axuda, se é o caso. · Prazo establecido para presentar documentación xustificativa do gasto, no seu caso. A resolución notificarase ao interesado no prazo máximo de 10 días. De xeito excepcional, poderá ditarse unha resolución provisional de concesión cando concorran circunstancias graves, extraordinarias ou urxentes que así o aconsellan, ata que sexa completado o expediente, previa certificación da existencia do crédito orzamentario.1.- O pagamento da axuda farase, con carácter xeral, mediante transferencia bancaria ou talón nominativo.2.- O pago poderá efectuarse: - Directamente ao peticionario da axuda, unha vez que acredite o seu abono mediante a correspondente factura ou documento equivalente con validez no tráfico xurídico- mercantil. - Indirectamente, a favor do provedor/acredor, unha vez que se presente a documentación correspondente e para o cal o beneficiario da axuda deberá notificar a transmisión do dereito de cobro a favor de provedor /acredor, con arranxo ao modelo adxunto (ANEXO IV) 1.- Con carácter xeral, a xustificación das cantidades subvencionadas farase de xeito previo ao pago da mesma. A xustificación do gasto realizarase mediante a presentación das correspondentes facturas orixinais ou copias debidamente compulsadas dos gastos realizados correspondentes ao ano en curso que, en todo caso, deberán cumprir cos requisitos regulamentarios estipulados ao efecto na normativa vixente en cada momento ou mediante outros documentos de valor probatorio equivalente con validez no tráfico xurídico- mercantil. En todo caso, deberán quedar de manifesto os seguintes extremos: - Nome ou razón social e N. I. F. do provedor ou prestador de servizos. - Nome e N. I. F. do perceptor da prestación, que deberá ser obrigatoriamente o perceptor da axuda. - Contía do importe de subministración ou servizo, con desglose do tipo impositivo aplicado. - Concepto da subministración ou prestación de servizos. - Data ou período de entrega do subministración ou prestación do servizo. - Data e lugar de expedición da factura.2.- A xustificación poderá ser posterior á percepción do pago cando concorran circunstancias graves ou urxentes que aparezan reflectidas no informe técnico elaborado pola traballadora social do Concello. Neste caso, o beneficiario deberá xustificar a axuda (mediante factura ou documento probatorio equivalente con validez no tráfico xurídico- mercantil) ante o concello nun prazo máximo dun mes dende a recepción do importe. En todo caso, transcorridos seis meses dende a concesión da subvención sen proceder á súa xustificación entenderase que o beneficiario renunciou a ela, declarándose concluso o procedemento e acordándose o seu arquivo, agás concesión rogada de prórroga ou outorgamento unilateral do concello en casos excepcionais. O Concello da Pobra do Caramiñal poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa das mesmas, así como a requirir ós beneficiarios nos termos que precise, todo elo de conformidade co disposto no Título III da Lei 9/2007 de 13 de xuño de Subvencións de Galicia. Os solicitantes destas axudas están obrigados a: - Comunicar ó Servizo Social Comunitario todas aquelas variacións sobrevidas na súa situación sociofamiliar, que poidan modificar as circunstancias que motivaron a concesión da solicitude, nun prazo máximo de 15 días. - Destinar a cantidade percibida aos fins para os que foi concedida. - Permitir e facilitar a actuación dos Servizos Sociais comunitarios para avaliar a súa situación sociofamiliar e comprobar a aplicación da axuda á finalidade para a que foi concedida. - Reintegrar os importes percibidos cando non se destinen para os fins que se concederon. Serán causas da extinción da axuda concedida: - Falseamento ou ocultación de datos para obter ou conservar o dereito á axuda. - Desaparición das circunstancias que deron orixe á súa concesión - Baixa do Padrón Municipal. - Non presentación de facturas ou documentación análoga que deron lugar á axuda concedida, no prazo establecido para elo. - Cumprimento do prazo da duración da prestación económica. - Falecemento do beneficiario.1.- O réxime de infraccións e sancións será o establecido no Título IV da Lei 9/2007 de 13 de xuño, de subvencións de Galicia.2.- O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de axudas para un mesmo contexto, sempre que non sexan complementarias con cargo a créditos doutras Administracións Públicas, constituirán causa determinante para a revogación da subvención concedida, coa conseguinte devolución dos créditos obtido Igualmente, o falseamento ou a aplicación da prestación a fins distintos dos previstos, dará lugar á cancelación da axuda e á obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza o previsto no Regulamento Xeral de Recadación. A presente ordenanza publicarase no Boletín Oficial da provincia e no Taboleiro de edictos do Concello, entrando en vigor aos 15 días hábiles da publicación do seu texto íntegro, conforme ao establecido no artigo 70.2 en relación có art.65.2 da Lei reguladora das Bases do Réxime Local. DIRIXIDA A: Departamento de Intervención e Alcaldía MOTIVADO POR: A aprobación da Ordenanza municipal das axudas de emerxencia social contempladas no Programa básico de Inserción Social. No artigo 25 de Lei 7/1985, de 2 de abril, reguladora das bases do réxime do local, establece que o municipio para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal. No punto 2 do referido artigo enuméranse as competencias dos municipios, entre outras a prestación de servizos sociais e de promoción e reinserción social. Por outra banda a Lei 13/2008 do 3 de decembro de Servizos Sociais de Galicia, define os Servizos Sociais como o conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida a á participación social de todo a poboación galega, mediante intervencións que permitan o logro dos obxectivos expresados no art.3 entre outros, dar protección e oportunidades sociais educativas a menores de idade e a aquelas persoas que se atopen en situación de conflito ou desamparo; garantir o apoio ás familias como marco de referencia no que se desenvolven as persoas. A mesma Lei estrutura o Sistema Galego de Servizos Sociais en forma de rede, en dous niveis de actuación, comunitaria e especializada, e con carácter xeral correspóndelles ós Concellos a competencia na creación e xestión dos servizos sociais comunitarios básicos e servizos sociais comunitarios específicos, sendo os primeiros unha esixencia universal para a Administración Local Galega, así como o elemento clave para xestionar o acceso ó sistema galego de servizos sociais. O Decreto 99/2012, do 16 de marzo, no seu artigo 9, fai referencia ós programas e servizos dos Servizos Sociais Comunitarios Básicos: Programa de valoración, orientación e información; Servizo de Axuda no Fogar (SAF); Servizo de educación e apoio familiar; Programa básico de inserción social; Programa de fomento da cooperación e solidariedade social; etc. A través do programa básico de inserción social valórase, dáse resposta ou derívase ó recurso idóneo, ás persoas en situación de risco ou exclusión social, aplicando tanto proxectos de intervención social individualizados ou de grupo, como prestacións económicas especificas. Dada a necesidade de regular as Axudas Municipais de Emerxencia Social, co obxectivo de potenciar a transparencia, eficacia e eficencia deste gasto público, proponse a aprobación das bases para a concesión das axudas económicas específicas dentro do programa básico de inserción social. En A Pobra do Caramiñal, a ___ de ____________________________ de _____________________ Asdo.___________________________________________ D/Dª. con DNI …. Solicitante de axudas de emerxencia social do Concello da Pobra do Caramiñal e según as bases do Programa de Inserción Social, DECLARA:  Que non recibiu axudas polo mesmo concepto por parte doutro organismo, entidade ou Administración pública, entidade ce carácter privado, benéfica ou asistencial, que cubran a totalidade de necesidades pola que se solicita a prestación.  Que sí recibiu axudas polo mesmo concepto por parte de …. Por un valor de ….€, en data. Don/a. con DNI. beneficiario/a dunha axuda de emerxencia social do Concello da Pobra do Caramiñal por un importe de ….€ mediante acordo da Xunta de Goberno Local de data …. para facer fronte aos gastos derivados do., delego o meu dereito de cobro a Don/a …. con DNI. e procedo a efectuar a oportuna notificación con achega da seguinte documentación: -DNI compulsado do cedente. -DNI compulsado do cesionario. Número de conta do cesionario no que deberá efectuarse o ingreso correspondente ( fotocopia da 1 páxina da libreta bancaria) A Pobra do Caramiñal, a …. de. de. Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Na Pobra do Caramiñal, a 24 de novembro de 2016. ALCALDE, Asdo.: José Luis Piñeiro García.